open-index/open-wikipedia-markdown huggingface dataset:
Jūros priekrantės srovės

**Jūros priekrantės srovės** – srovės, daugiausia nulemtos gožtančių vėjinių bangų bei išilgai ir skersai kranto susidarančio bangų energijos gradiento. Šios srovės dažniausiai yra skirstomos į sroves, plūstančias išilgai kranto ir skersai kranto. Srovės pasižymi mažu greičiu, bet yra svarbios dėl vykdomos smėlio pernašos, kas nulemia povandeninio kranto šlaito vystymąsi.

## Difuzinis grįžtamasis srautas
**Difuzinis grįžtamasis srautas **susidaro dėl vėjo ir bangų sukeltų vandens judesių, slėgio gradiento, banginės patvankos bei tankio skirtumų, susidarančių dėl temperatūros ir nešmenų kiekio netolygumo. Šios srovės yra nukreiptos jūros link. Difuzinis grįžtamasis srautas yra kompensacinis ir nuneša atgal į jūrą bangų atnešamus vandenis. Srovės yra plačios, todėl skiriasi nuo labiau koncentruotų atotrūkio srovių. Šios srovės aeronuotraukose matomos kaip drumsto vandens frontai, nukreipti jūros link. Greitis siekia apie 0,5 m/s.

## Protrūkio srovė
**Protrūkio srovė** susidaro, kai išilginė srovė sutinka fizinę kliūtį, pavyzdžiui, pusiasalį, iškyšulį, bangolaužį, priekrantės rifą, seklumą, ir nukrypsta jūros link. Tai koncentruotos, siauros jūros link nukreiptos srovės, besitęsiančios per visą gožos zoną. Labiausiai šios srovės išryškėja, kai ilgos ir aukštos bangos paplūdimyje suformuoja banginę patvanką. Šios srovės gali suformuoti „kanalą“ bei išlikti stabilios, kol nepasikeis bangavimo sąlygos. Vidutiniškai ši srovė plūsta 1,5 m/s greičiu.

## Išilginė srovė
**Išilginė srovė** susidaro bangai pasiekiant krantą smailiu kampu. Sugožusi ir atsimušusi nuo dugno banga veikiant inercijos jėgai kyla tuo pačiu kampu šlaitu aukštyn, tačiau priešinga kryptimi veikianti sunkio jėga priverčia ją grįžti atgal. Vandens tekėjimas vyksta didžiausio nuolydžio kryptimi. Vanduo teka asimetrinėmis kreivėmis, primenančiomis paraboles. Didelis skaičius tokių bangų lemia priekrantinės srovės susidarymą, kurios kryptis sutampa su bangų kryptimi. Susidarius priekrantinei srovei priedugnėje bei vandens storymėje vyksta ir nešmenų pernaša. Srovės greitis priklauso nuo bangavimo sąlygų bei povandeninio šlaito mofometrijos. Stiprių audrų metu srovės greitis gali pasiekti 2,5 m/s.

## Šaltiniai
* http://www.seagrant.wisc.edu/Home/Topics/CoastalEngineering/Details.aspx?PostID=690
* http://www.coastalwiki.org/wiki/Currents
* Зенкович В. П. Основы учения о развитии морских берегов / Акад. наук СССР. Океанографическая комиссия. – М.: Изд-во АН СССР. 1962. - 710 с.
Šukionių šv. Mato koplyčia

**Šukionių šv. Mato koplyčia** – kapinių koplyčia, esanti Šukionių kaime, Vabalninko seniūnijoje, Biržų rajone. Kapinės įsikūrusios atvirame lauke, už 1,5 km į pietvakarius nuo pagrindinės gyvenvietės, prie kelio . Šukionių koplyčia pastatyta 1746 m.

Priklauso Vabalninko Švč. M. Marijos Ėmimo į dangų parapijai,įtraukta į turistinį maršrutą „Biržų krašto medinės bažnyčios ir koplyčios“. Rugsėjo pabaigoje šukioniečiai švenčia tradicinius Šv. apaštalo evangelisto Mato atlaidus.   

2023 m. Šukionių koplyčia kaimo bendruomenės rūpesčiu ir lėšomis buvo suremontuota: pakeista dalis dailylenčių, langai, perdažyta išorė ir kt.

## Galerija

Šukionių koplyčia.JPG|Galinė dalis
Šukionių kapinės, vartai.JPG|Kapinių vartai


## Šaltiniai
Under the Bridge

**„Under the Bridge“** – grupės „Red Hot Chili Peppers“ daina iš jų penktojo albumo „Blood Sugar Sex Magik“. Daina taip pat buvo išleista kaip singlas 1992 m. kovo 10 d.

Nors grupės vokalistas Anthony Kiedis, parašęs dainos žodžius, nemanė, jog šis kūrinys tiks prie kitų grupės dainų, grupės prodiuseris Rick Rubin paskatino žodžius parodyti kitiems grupės nariams. Neilgai trukus, daina buvo pilnai baigta ir išleista. Ji tapo itin populiari tiek tarp klausytojų, tiek tarp kritikų. Singlas pasiekė antrąją vietą Billboard Hot 100 tope, o vėliau net tapo platininiu. Dainai sukurtas video klipas laimėjo du apdovanojimus 1992 m. MTV vaizdo klipų apdovanojimuose.

Ši daina yra viena iš grupės dažniausiai koncertuose grojamų dainų, kuri buvo atliekama kone kiekviename koncerte nuo jos išleidimo.

## Dainos
;Kasetės singlas/CD singlas/7" singlas (1991)
# „Under the Bridge“ – 4:24
# „Give It Away“ – 4:43

;CD singlas (1991)
# „Under the Bridge“ – 4:24
# „Sikamikanico“ (prieš tai neišleista) – 3:23
# „Soul to Squeeze“ (prieš tai neišleista) – 4:50
# „Search and Destroy“ (prieš tai neišleista) – 3:34

;7" singlas, cassette singlas (1991)
# „Under the Bridge“ – 4:24
# *The Righteous & the Wicked* (albumo versija) – 4:08

;12" singlas (1991)
# „Under the Bridge“ – 4:24
# „Search and Destroy“ (prieš tai neišleista) – 3:34
# „Soul to Squeeze“ (prieš tai neišleista) – 4:50
# „Sikamikanico“ (prieš tai neišleista) – 3:23

;UK pirmasis CD singlas (1994)
# „Under the Bridge“ – 4:24
# „Sikamikanico“ (prieš tai neišleista) – 3:23
# „Suck My Kiss“ (koncertinis įrašas) – 3:45
# „Search and Destroy“ (prieš tai neišleista) – 3:34

;UK antrasis CD singlas (1994)
# „Under the Bridge“ – 4:24
# „Fela’s Cock“ (prieš tai neišleista) – 5:10
# „I Could Have Lied“ (koncertinis įrašas) – 4:33
# „Give It Away“ – 3:43

;7" singlas (1992)
# „Under the Bridge“ – 4:24
# „Sikamikanico“ (prieš tai neišleista) – 3:23

;7" mėlynas singlas (1994)
# „Under The Bridge“ – 4:24
# „Suck My Kiss“ (koncertinis įrašas)- 3:45

## Topai
Homens da Luta

**Homens da Luta** – muzikinis parodijų duetas iš Portugalijos. Grupę sudaro broliai Vasco Duarte (Falâncio) ir Nuno Duarte „Jel“ (Neto).

Daugiausiai gatvėse pasirodantis kolektyvas, savo pasirodymuose nestokoja improvizacijų ir humoro. Dauguma atlikėjų įkūnija 1974 metų revoliucionierius, ši tema nėra reta ir grupės kūriniuose.

2010 metais dalyvavo Portugalijos nacionalinėje atrankoje, tačiau už taisyklių pažeidimą buvo diskvalifikuoti. Kiek vėliau Homens da Luta išleido pirmąjį albumą „A cantiga é uma arma“, kuriame galima išgirsti 14 kūrinių. Kitais metais grupė iškovojo teisę atstovauti Portugalijai 2011 m. „Eurovizijoje“ su daina „A luta é alegria“ (), tačiau konkurso pusfinalyje užėmė 18 vietą ir į finalą nepateko.

## Diskografija
* *A cantiga é uma arma* (2010)

## Nuorodos
* Tinklalapis 

|-
Suck My Kiss

**„Suck My Kiss“** – grupės „Red Hot Chili Peppers“ daina iš jų penktojo albumo „Blood Sugar Sex Magik“. Taip pat daina 1992 m. buvo išleista kaip trečiasis albumo singlas. Dainai buvo sukurtas ir vaizdo klipas, kuriame panaudoti kadrai iš grupės filmo „Funky Monks“.

Ši daina yra viena labiausiai grupės koncertuose grojamų dainų.

## Dains
;CD Singlas (1992) išleistas ribotu tiražu tik Australijoje
# „Suck My Kiss“ (albumo versija)
# „Search And Destroy“
# „Fela’s Cock“

;CD reklaminis singlas (1992)
# „Suck My Kiss“ (radijo versija)
# „Suck My Kiss“ (albumo versija)

;7" singlas (1992)
# „Suck My Kiss“ (radijo versija)
# „Suck My Kiss“ (albumo versija)

## Topai
Veršių ąžuolas

**Veršių ąžuolas**, arba **Byčių ąžuolas** – išskirtinio amžiaus ąžuolas, augantis Joniškio rajone, Žagarės seniūnijoje, Veršių kaime, apie 4,5 km į pietvakarius nuo kelio , pasukus per Stungius. Paminklinis medis stūkso vidury gyvenvietės, siauroje ūksmingoje gatvelėje, apsodintoje lapuočiais medžiais, ties Senojo Ąžuolo g. 26.

Paskelbtas valstybės saugomu botaniniu gamtos paveldo objektu, remiantis Lietuvos Respublikos aplinkos ministro 2002 m. gruodžio 20 d. įsakymu Nr. 652. Į Saugomų teritorijų valstybės kadastrą įregistruotas 2005 m. spalio 10 d. 

Medis nuo seno vadinamas „Byčių ąžuolu“. Sodiečių Byčių palikuonių Veršiuose jau nebėra. Senieji kaimo gyventojai pasakoja, kad medį sodinę Byčių proseneliai ir jo amžius gali būti 300 m. Ąžuolas labai gyvybingas, stuomuo ir šakos sveikos, drevių ir kamieno įskilimų nėra. Ąžuolo kamienas lygus, aukštas, laja primena į viršų nukreiptą šluotą. Medis supamas apsauginės tvorelės, informaciniu ženklu nepažymėtas. Medžio amžius gali siekti 250–300 metų (sprendžiant pagal medžio brandą).

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – 5,25 m
* Aukštis – 23,5 m
* Amžius – 250–300 metų

## Nuorodos

* Saugomų teritorijų valstybės kadastras  
* Veršių ąžuolas
Breaking the Girl

**„Breaking the Girl“** – grupės „Red Hot Chili Peppers“ daina iš jų penktojo albumo „Blood Sugar Sex Magik“. Daina 1992 m. liepą buvo išleista kaip ketvirtasis albumo singlas. Dainai taip pat buvo sukurtas vaizdo klipas, kuriame vietoj neseniai grupę palikusio gitaristo John Frusciante pasirodo tuometinis gitaristas Arik Marshall.

Nors daina tapo populiari, ji koncertų metu buvo atlikta vos kelis kartus.

## Dainos
;CD singlas (1992)
# „Breaking the Girl“
# „Fela’s Cock (prieš tai neišleista)“
# „Suck My Kiss (koncertinis įrašas)“
# „I Could Have Lied (koncertinis įrašas)“

;CD antrasis singlas (1992)
# „Breaking the Girl“
# „Suck My Kiss (koncertinis įrašas)“
# „I Could Have Lied (koncertinis įrašas)“

;7" singlas (1992)
# „Breaking the Girl“
# „Fela’s Cock (prieš tai neišleista)“

;12" singlas (1992)
# „Breaking the Girl“
# „Fela’s Cock (prieš tai neišleista)“
# „Suck My Kiss (koncertinis įrašas)“
# „I Could Have Lied (koncertinis įrašas)“

;Kasetės singlas (1992)
# „Breaking the Girl“
# „The Power of Equality (albumo versija)“

## Topai
Kazimieras Aleksandras Pociejus

**Kazimieras Aleksandras Pociejus** (1666 m. kovo 14 d. – 1728 m. birželio 10 d.) – LDK valstybinis ir karinis veikėjas, Trakų vėliavininkas (1692–1700 m.), Vitebsko (1700–1703 m.) ir Trakų kaštelionas (1703–1705 m.), Vitebsko vaivada (1705–1728 m.), Rohačovo, Suražo ir Žiežmarių seniūnas.

## Biografija
Lietuvos bajorų Pociejų giminės atstovas, herbo „Waga“ savininkas. Vitebsko vaivados Leonardo Gabrieliaus Pociejaus (1632–1695) ir Reginos Oginskaitės jaunesnysis sūnus, Trakų stalininko ir tijūno, kunigaikščio Leono Samuelio Oginskio (apie 1595–1657). Vyresnysis brolis – Vilniaus kaštelionas ir Lietuvos didysis etmonas Liudvikas Pociejus (1664–1730).

1692 metais Kazimieras Aleksandras Pociejus gavo Trakų vėliavininko pareigybę, 1700 metais buvo paskirtas Vitebsko kaštelionu, 1703 metais tapo Trakų kaštelionu. 1705 metais gavo Vitebsko vaivados pareigybę.

Pilietinio karo metu Kazimieras Aleksandras Pociejus palaikė respublikonus, Sapiegų priešininkus. LDK armijos konfederacijos prieš Sapiegas 1696 metais ir Valkininkų mūšio 1700 metais dalyvis. 1701 metų sausį vadovaujant bajorų įgulai sumušė Sapiegų 16 raitelių įgulų ir valstiečių būrius, surinktus ir apginkluotus Sapiegų.

Palaikė Lenkijos karaliaus Augusto Stipriojo politiką, siekiančio nustatyti absoliučią tvarką ATR. Sandomiro konfederacijos dalyvis, Rusijos šalininkas kovoje prieš Švedijos karalių Karolį XII. 1708 metais laikinai perėjo į Stanislovo Leščinskio pusę, Švedijos statytinį. 1709 metais vėl prisijungė prie Augusto II.

## Šeima ir vaikai
Buvo vedęs du kartus. Apie 1707 metais pirma santuoka buvo Ana Tereze Letov (m. po 1712), antra santuoka buvo su Pranciška Chaleckaite (apie 1682–1774). Vaikai:

* Antanas Pociejus (m. 1749),Lietuvos didysis sargybinis
* Aleksandras Pociejus (m. 1770), Trakų vaivada
* Mykolas Pociejus (m. 1787), Rohačovo ir Žiežmarų seniūnas
* Barbora Pociejutė, Lietuvos didžiojo raštininko Juozapo Bžoztovskio žmona
* Terezė Pociejutė, Karūnos didžiojo stalininko Ignoto Gumeckio žmona

## Literatūra
* А. Грыцкевіч, Пацеі // Вялікае княства Літоўскае: Энцыклапедыя. У 3 т. Т.2: Кадэцкі корпус – Яцкевіч / Рэдкал.: Г. П. Пашкоў (гал.рэд.) і інш.; Маст. З. Э. Герасімовіч. – Мн.: БелЭн, 2006. −792 с.: іл. С. 420. ISBN 985-11-0315-2, ISBN 985-11-0378-0 (т. 2)

|-
Mary Hopkin

**Mary Hopkin** (g. 1950 m. gegužės 3 d. Pontardawe, Velsas, Didžioji Britanija) – Velso liaudies muzikos dainininkė.

Atlikėja išgarsėjo 1968 metais, išleidusi debiutinį singlą „Those Were the Days“. Daina tapo žinoma ne tik Jungtinėje Karalystėje, bet ir JAV bei Vokietijoje.

1970 m. Mary Hopkin 1970 m. „Eurovizijos“ konkurse atstovaudama Jungtinei Karalystei su daina „Knock, Knock Who’s There?“, užėmė antrą vietą, nusileidusi tik nugalėtojai Danai iš Airijos. Daina kaip singlas buvo išleistas Didžiojoje Britanijoje ir JK singlų tope pakilo iki 2 vietos.

## Diskografija
* 1969: *Postcard*
* 1971: *Earth Song, Ocean Song*
* 1972: *Those Were The Days*
* 1976: *The Welsh World of Mary Hopkin* (kompiliacija)
* 1989: *Spirit*
* 1996: *Y Caneuon Cynnar (The Early Recordings)* (kompiliacija)
* 2005: *Live at the Royal Festival Hall* (live)
* 2007: *Valentine*
* 2008: *Recollections*
* 2008: *Now and Then*
* 2009: *Blodeugerdd: Song of the Flowers – An Anthology of Welsh Music and Song* (kompiliacija)
* 2010: *You look familiar*
* 2013: *Painting by Numbers* (tik atsisiuntimas)

## Nuorodos

* Atlikėjos tinklalapis

|-
Brolių akmuo

**Brolių akmuo** – stambus riedulys, esantis Veršių kaime, Žagarės seniūnijoje, Joniškio rajone, apie 4 km į pietus nuo Žagarės, 3 km į pietvakarius nuo Stungių. Vienas didžiausių Šiaulių apskrityje, valstybės saugomas geologinis gamtos paveldo objektas.

## Istorija

Akmenį, slūgsantį išsinuomoto lauko gale, 2014 m. lapkričio mėn. atkasė vietiniai ūkininkai broliai Alvydas ir Laimondas Malinauskai. Jiems seniai buvo smalsu, kodėl dar prieš tris dešimtmečius melioratoriams sausinant laukus ir pabandžius pajudinti akmenį keliais buldozeriais, to padaryti nepavyko. Išrausė tik duobę, kurioje susikaupusiame vandenyje vaikai maudydavosi. Riedulys per 30 metų buvo užmirštas ir apaugęs krūmais. Malinauskai akmenį ne tik atkasė, tačiau jį ir nuplovė, nušveitė – tapo matomos tamsios horizontalios linijos, žyminčios, kuri akmens dalis anksčiau kyšojo virš žemės. Didelė akmens dalis liko apsemta. Vandens lygis – toks pat kaip ir šalia tekančiame Vilkyčio upelyje. 

Žagarės regioninio parko direkcijos iniciatyva Veršių riedulys pavadintas Brolių akmeniu, nes jį atkasė du broliai.

Paskelbtas saugomu Lietuvos Respublikos aplinkos ministro 2016 m. vasario 8 d. įsakymu Nr. D1-88.

## Geologija

Pagal geologų matavimus, riedulys yra 14,5 m apimties, jo aukštis – 3,6 m, o ilgis pagal šiaurės vakarų šoną – 4,5 m. Atkasus Brolių akmenį iš pradžių galvota, kad jis atsidurs net šalies riedulių dešimtuke. Tačiau geologų duomenys parodė, kad į šį garbingą sąrašą jis pretenduoti negali, nors vis tiek yra saugotinas objektas. Riedulys papildė šalies saugomų ar saugotinų geologinės svarbos objektų, vadinamųjų geotopais, sąrašą.

Akmuo sudarytas iš lauko špato, kvarco ir kitų mineralų. Riedulys – stambiagrūdis rusvas granitas. Riedulį atnešė paskutinis ledynas, kuris atsitraukė iš Lietuvos teritorijos maždaug prieš 12 tūkstančių metų.

Netaisyklingos kūgio formos riedulio viršutinėje dalyje trūksta maždaug vienio kubinio metro uolienos, kuri nuskilo rieduliui jau nusėdus iš ledyno gniaužtų toje vietoje, kurioje jis ir tebestovi.

Veršių kaimo akmenį galima laikyti didžiausiu Šiaulių apskrities šiaurinėje dalyje. Arčiausiai šio akmens jį pralenkiantis savo tūriu riedulys yra Skleipių akmuo Mažeikių rajone. Jo apimtis – 17 m, ilgis – 5,4 m, aukštis – 3,7 m. Panašaus dydžio, bet mažesni netoli esantys žinomi rieduliai: Bulotiškio akmuo (Pakruojo rajone), Akmenės Didysis akmuo (Akmenėje), akmuo Petraičiuose (Joniškio rajone), Tyrelio akmuo Mūšos tyrelio draustinyje (Joniškio rajone).

## Duomenys

* Aukštis – 3,6 m
* Ilgis – 4,5 m
* Plotis – 3,4 m
* Perimetras – 14,5 m
* Sudėtis – granitas

## Taip pat skaitykite

* Didžiausi Lietuvos rieduliai

## Šaltiniai

## Nuorodos

* Saugomų teritorijų valstybės kadastras 
* Brolių akmuo žemėlapyje
* Joniškio rajone atkasė Puntuko pusbrolį
* Ūkininkas atkasė didžiulį riedulį
Suniti Kumar Chatterji

**Sunitis Kumaras Čaterdžis** (;  1890 m. lapkričio 26 d. – m. 1977 m. gegužės 29 d.) – Indijos kalbininkas, švietėjas, literatūrologas.

Gimė Kalkutos priemiestyje Hauroje (Šibpuro kvartale), bengalų brahmanų (kulinų) šeimoje. Baigė Škotų bažnyčios koledžą (*Scottish Church College*) puikiais pažymiais, 1913 m. baigė Kalkutos apygardos koledžą, tapo anglų literatūros magistru. Po to Vidjasagaro koledže dėstė anglų kalbą.

1914–1919 m. Čaterdžis buvo anglų kalbos profesoriaus asistentu Kalkutos universitete, tada išvyko į Londono universitetą, kur studijavo fonologiją, indoeuropeistiką, prakritus, persų, senovės airių, gotų ir kt. kalbas. Vėliau Sorbonos universitete atliko tyrimus apie lotynų, slavų, graikų, indoarijų kalbotyrą. Mokėsi pas žymų kalbininką, indologą Žiulį Blošą. 1922 m. grįžęs į Indiją, Suniti Kumaras Čaterdžis tapo Kalkutos universiteto indų kalbotyros ir fonetikos profesoriumi.

Kartu su Rabindranathu Tagore Čaterdžis keliavo po Tailandą, Malają, Sumatrą, Balį, Javą, kur pristatinėjo indų kultūrą. 1952 m. pasitraukė iš akademinės veiklos (tapo profesoriumi emeritu), paskirtas Vakarų Bengalijos Senato pirmininku (1952–58), prezidentu (1969 m.). Nuo 1965 m. dirbo Indijos literatūros akademijoje (*Sahitya Akademi*).

Sunitis Kumaras Čaterdžis per savo gyvenimą paskelbė virš 900 darbų bengalų, hindi, sanskrito, anglų kalbomis. Jis padėjo pagrindus šiuolaikinei kalbotyrai Indijoje. Skaitė daug paskaitų užsienio universitetuose, įvairių akademijų, institutų garbės narys.

Sunitis Kumaras Čaterdžis yra lankęsis ir Lietuvoje (1964, 1966 m.). Šis indų mokslininkas yra parašęs vienintelę monografiją, paskirtą baltų ir senovės indoarijų sąryšiams.

## Bibliografija

* *Origin and Developement of the Bengali language*. 1926.
* *Languages and linguistic problem*. Oxf., 1945.
* *Indo-Aryan and Hindi*. Calc., 1960.
* *Languages and literatures of modern India*. Calc., 1963.
* *Balts and Aryans in Their Indo-European Background*, 1968.
* *Select papers*, v. 1. Delhi, 1972.

## Šaltiniai
Vokiškasis šoklys

**Vokiškasis šoklys** (*Cylindera germanica*) (sin. *Cicindela germanica*) – šoklių (*Cicindelidae*) šeimos vabalas. 
Nedidelis (7 – 11 mm), bronziškai žalsvas, metališkai blizgantis. Priešnugarėlė dažniausiai rusvesnė, antsparniai žali, kiekvienas su 3 balsvom dėmelėmis.

Lietuvoje retas.
Carmela Corren

**Karmela Koren** (; tikras vardas *Carmela Bizman*; 1938 m. vasario 13 d. – 2022 m. sausio 16 d.) – Izraelio dainininkė ir aktorė.

## Biografija

Carmela Corren (mergautinė pavardė *Bizman*) gimė Tel Avive. Nors vaikystėje svajojo tapti šokėja, likimas susiklostė taip, kad Carmela buvo atrasta JAV televizijos prodiuserio Ed Sullivan. Tokiu būdu Carmela rengė pasirodymus Niujorke, vėliau – ir Pietų Afrikos klubuose, nusifilmavo keliuose filmuose ir televizijos laidose. Carmela Corren išpopuliarėjo Vokietijoje, Šveicarijoje ir Austrijoje.

1963 metais, kaip Austrijos atstovė 1963 m. „Eurovizijoje“, atlikėja su daina „Vielleicht geschieht ein Wunder“ () iš kitų valstybių gavo 16 taškų ir užėmė 7 vietą tarp 16 dalyvių.

1966–1970 m. buvo ištekėjusi už muzikos prodiuserio Horst Geiger, su kuriuo turi dukrą ir sūnų. Pastaruoju metu atlikėja gyveno Floridoje.

## Diskografija
* *Sei nicht traurig, geliebte Mama* (1961)
* *Eine Rose aus Santa Monica* (1962)
* *Wann kommt der Tag* (1962)
* *Vielleicht geschieht ein Wunder* (1963)
* *Wer in deine Augen sieht* (1963)
* *Rosen haben Dornen* (1963)
* *Einmal reicht uns das Glück seine Hände (1963)
* *Abschiednehmen tut so weh* (1965)
* *Verzeih mir* (1966)
* *Die Liebe fängt mit Träumen an* (1966)
* *Alles war ein Traum (Même si tu revenais)* (1967)
* *Heiß wie die Sonne* (1968)
* *Never, never, never'' (1979)

## Šaltiniai

## Nuorodos
* Atlikėjos tinklalapis
* IMDB profilis

|-
Tarakongyviai

**Tarakongyviai** (*Dictyoptera*) – būrys, kuriam priskiriami tarakonų, maldininkų ir termitų pobūriai. Šiam būriui artimos gyvalazdės.

## Kontroversija
Šis taksonas nėra visuotinai priimtas, nors filogenetiškai patvirtintas. Dėl įpratimo, nusistovėjusio tarakonų, maldininkų ir termitų laikymo atskirais būriais, dauguma autorių šiam taksonui nepripažįsta būrio rango. *Dictyoptera* laiko antbūriu, o tarakonus, maldininkus ir termitus – atskirais būriais.

## Statusai
* ITIS – nepriimtinas.
* Fauna Europea – priimtinas.

## Šaltiniai
Ulla Pia

**Ulla Pia Nielsen**  1945 m. vasario 7 d. Kopenhagoje -  2020 m. rugpjūčio 22 d. Gammel Holte) buvo Danijos pop ir džiazo dainininkė ir aktorė, žinoma dėl dalyvavimo 1966 m. „Eurovizijos“ konkurse.

## Biografija

Ulla Pia karjerą pradėjo kaip grupių ir instrumentinių orkestrų Kopenhagoje vokalistė. Septintojo dešimtmečio viduryje dainininkė duetu dainavo su džiazo muzikos atlikėju Finn Ziegler; jau 1966-aisiais buvo pakviesta dalyvauti Danijos „Eurovizijos“ atrankoje *Dansk Melodi Grand Prix*. Jame atlikusi dainą „Stop – mens legen er go“, tapo šios atrankos konkurso nugalėtoja. Su šia daina atlikėja turėjo galimybę pasirodyti 11-ame „Eurovizijos“ konkurse, kuris vyko Liuksemburge. Tarptautiniame konkurse Ulla Pia daina „Stop – mens legen er go“ iš 18 dalyvių užėmė 14 vietą.

Kūrinys buvo įvertintas 4 taškais, nepaisant to, kad atlikėjos pasirodymą pagyvino šokėjai (tuo metu tai buvo gana retas reginys). Iki to laiko tai buvo blogiausias Danijos rezultatas šiame konkurse ir iš jo šalis pasitraukė 12-kai metų (iki 1978 m.). Po „Eurovizijos“ Ulla Pia išleido keletą singlų, pavyzdžiui, „Karina“ i„r Flower Power Tøj“ tapo labai populiarios Danijoje.

Muzikinę veiklą tęsė iki aštuntojo dešimtmečio, bet dėl šeimos įsipareigojimų ir pablogėjusios sveikatos dainininkė buvo priversta pasitraukti iš šou verslo.

## Šaltiniai

## Nuorodos
* Daina ''Stop – mens legen er go'''

|-
Tavo blogis užrakintas ir tik aš turiu raktą

**Tavo blogis užrakintas ir tik aš turiu raktą** () – 1972 m. Italijoje sukurtas giallo stiliaus filmas.

## Pagrindiniai aktoriai
: *Aktorius – vaidmuo*
* Edwige Fenech – Floriana
* Anita Strindberg – Irina
* Luigi Pistilli – Olivjera
* Ivan Rassimov – Valteris
* Franco Nebbia – inspektorius
* Riccardo Salvino – Darijus
* Daniela Giordano – Fausta

## Turinys

Olivjera – degraduojantis rašytojas, gyvenantis atokiame name netoli Venecijos ir labiau besirūpinantis savo katinu Šėtonu nei žmona Irina. Kamuojamas vaikystėje patirtos motinos dominavimo pasekmių, jis rengia vakarėlius hipiams, viešai žemina Iriną ir miega su tarnaite. Kartą jis knygyne susipažįsta su mergina, kurią pakviečia į pasimatymą, tačiau pasigeria ir į jį nenueina. Kitą rytą pas sutuoktinius pasirodo policija, kuri praneša, kad mergina rasta negyva ir Olivjera tampa įtariamuoju.

Kol sutuoktiniai bando suprasti kas įvyko, jų namuose nužudoma tarnaitė. Bijodami kviesti policiją, jie paslepia kūną rūsyje.

Po keleto dienų pas juos atvyksta Olivjeros giminaitė Floriana. Seksuali mergina iš pradžių suvilioja Iriną, vėliau – ir rašytoją, kurį erzina Florianos draugystė su motociklininku Darijumi. Sužinojusi, kad vyras yra jai neištikimas su savo giminaite ir bijodama dėl savo gyvybės, Irina jį nužudo. Įkalbėjusi Florianą padėti nuslėpti nusikaltimą, jos paslepia kūną. Floriana kaip užmokestį pasiima šeimos brangenybes, tačiau greitai paaiškėja, kad Irina nėra paprasta užguita namų šeimininkė, o šaltakraujiškai viską suplanavusi kartu su draugu Valteriu. Šiam atsikračius Florianos ir Darijaus, Irina nužudo ir savo meilužį, tačiau, atvykus policijai, ją netikėtai išduoda katinas Šėtonas.
Kruvini irisai

**Kruvini irisai** () – 1972 m. Italijoje sukurtas kriminalinis filmas.

## Pagrindiniai aktoriai
: *Aktorius – vaidmuo*
* Edwige Fenech – Dženifer Landsburi
* George Hilton – Andreja Barto
* Annabella Incontrera – Šeila
* Paola Quattrini – Merlina
* Ben Carra – Dženifer vyras

## Turinys

Lifte randama nužudyta prostitutė. Po kelių dienų nužudoma kūną radusi naktinio klubo šokėja. 

Netrukus į nužudytosios butą įsikelia iš Anglijos atvykęs foto modelis Dženifer, kuri greitai supranta tapusi kitu žudiko taikiniu. Įtariamaisiais tampa buvęs Dženifer vyras, desperatiškai mėginantis ją susigrąžinti, naujasis pažįstamas Andrėja, kolegė modelis Merlina ir kaimynė Šeila...
Vilma (gamybinis susivienijimas)

„**Vilma**“ – Vilniaus radijo matavimo prietaisų gamykla (, iki 1971 m. – **Lietuvos valstybinė prietaisų gamykla**), 1960–1994 m. Žirmūnuose veikusi karinė gamykla,  Adresas – „Pašto dėžutė 4151“ ( (1960–1961 m. naudotas adresas „Pašto dėžutė 52“), tikrasis adresas – Žirmūnų g. 68). XX a. devintojo dešimtmečio pradžioje pertvarkyta į **gamybinį susivienijimą „Vilma“**.

## Istorija
XX a. aštuntojo dešimtmečio pradžioje greta karinės produkcijos pradėta gaminti civilines prekes – magnetofonus „Vilma“, „Rūta“, „Tonika“, „Skif“ ir kt. Devintojo dešimtmečio pradžioje pertvarkyta į gamybinį susivienijimą, į kurį taip pat įėjo Vilniaus magnetinio įrašymo konstruktorių biuras () ir Alytaus gamykla „Alma“.

Pirmasis Sovietų kariuomenės reikmėms skirtas vielinis magnetofonas „MN-61“ pradėtas gaminti 1961 m. Vėliau pradėta gaminti magnetofoninius blokus „Vilnelė“, skirtus įstatymui į „Minija“ serijos magnetolas. Pirmasis buitinis magnetofonas „Vilma M-1“ (lempinis, juostinis) pradėtas gaminti 1971 m., nors jo aprašymas žurnale „Radio“ pasirodė dar 1969 m.

1994 m. pradžioje paskelbtas bankrotas, gamykla tapo valstybine įmone.

## Šaltiniai
Kamatis

**Kamatis** – nedidelė upė Pasvalio rajone. Įteka Mūšos kairiajame krante, 33,5 km atstumu nuo jos žiočių. LR upių klasifikatoriuje – nr. 41011330. Upelio ilgis – 16,7 km, baseino plotas – 73 m².

Prasideda Pasvalio rajono šiaurės rytuose, ties Kalneliškiais, kur vagą pildo iš sukultūrintų laukų subėgantys vandenys. Tėkmė nukreipta į šiaurės rytus. Aukštupyje ir žemiau vaga sureguliuota, kerta kelią , maitinama nedidelių intakų. Tik už kelio , nuo Žadeikonių, išsaugota natūrali vaga, kur jos 2,5 km ruožas patenka į Kamaties upelio slėnio botaninio draustinio ribas. Šioje dalyje (žemupyje) iš kairės prisijungia Kamatėlė, dešinės – Prūdupis. Draustinyje siekiama išsaugoti upelio žemupio natūralią vagą ir neplatų 40-80 m pločio slėnį su 1,5-2,5 m aukščio šlaitais, kuriuose aptinkama retų augalų. Įteka į Mūšą apie 1 km piečiau Saločių.

Prie Kamaties įsikūrusios gyvenvietės: Noriai, Skrebotiškis, Nemeikšiūnai, Žadeikoniai.

Upėvardžio šaknis *kam-* siejama su žodžiu *kamas* („gumulas, gurvuolis, kemsas, kupstas“).


Vaizdas:Kamaties upelis.JPG|Kamatis prie Saudogalos piliakalnio
Vaizdas:Kamaties upelis 2.JPG|Kamatis prie Saudogalos piliakalnio
Vaizdas:Tiltas per Kamaties upeli.JPG|Tiltas per Kamatį prie Saudogalos piliakalnio


## Šaltiniai

## Nuorodos

* Kamatis (''gamtos katalogas'')
Gaia Cauchi

**Gaia Cauchi** (g. 2002 m. lapkričio 19 d. Mgare, Malta) – Maltos dainininkė, 2013 m. vaikų „Eurovizijos“ dainų konkurso nugalėtoja.

## Biografija

Gaia Cauchi gimė Mgaro miestelyje, kur ten ir gyvena. Dainuoti pradėjo būdama pustrečių metų.

2011 m. kai Gaiai buvo aštuoneri metai, dalyvavo Italijos televizijos kanalo „Rai Uno“ surengtame vaikų (iki 15 metų) talentų konkurse *Ti lascio una canzone*, kuriame duetu dainavo su tokiais garsiais Italijos dainininkais kaip Alex Britti bei Alessandra Amoroso.

2013 metais transliuotojo PBS sprendimu atlikėja išrinkta Maltos atstove 2013 m. vaikų „Eurovizijos“ konkurse, kuris vyko lapkričio 30 d. Kijeve. Konkurse ji atliko dainą „The Start“. Su 130 taškų Gaia užėmė pirmą vietą.

2013 m. gruodžio viduryje Gaia buvo apdovanota šalies *Midalja għall-Qadi tar-Repubblika* ordinu.

## Diskografija

### Singlai
* 2012: *Noti u Kliem*
* 2013: *The Start*
* 2014: *Floating on Air*
* 2014: *#together*

## Šaltiniai

## Nuorodos

* Gaia Cauchi biografija svetainėje ''junioreurovision.tv''

|-
Karautis

**Karautis** – nedidelė upė Pasvalio rajone. Įteka Pyvesos dešiniajame krante, 7,1 km atstumu nuo jos žiočių. LR upių klasifikatoriuje – nr. 41011171.

Upelis prasideda pelkėse į rytus nuo Smilgių. Tėkmė nukreipta į šiaurės vakarus, išilgai kelio . Vaga visame ilgyje sureguliuota, supama dirbamų laukų, maitinama kelių nežymių intakų. Apylinkėse vyrauja lygus kraštovaizdis. Vidurupyje prateka Girsūdų kaimą, kur šalia upelio puoselėjamas parkas. Pyvesą pasiekia Stačiūnuose.

Prie Karaučio įsikūrusios gyvenvietės: Girsūdai, Stačiūnai.

Upėvardžio kilmė neaiški; gretinamas su upėvardžiais , , kildinamais iš  „kietas, akmuo, akmeninis“ (plg.  „asla“,  „uola“).

## Šaltiniai

## Nuorodos

* Karautis (''gamtos katalogas'')
Nežaiskite su tigrais

**Nežaiskite su tigrais** () – 1982 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Pippo Franco – Čezarė Domeničis
* Edwige Fenech – Frančeska
* Renato Pozzeto – Bertas Del Pra
* Lino Banfi – Marijo Zamboni
* Adriana Russo – Marija Domeniči
* George Hilton – princas Omaras
* Pippo Santonastano – teisėjas

## Turinys

Filmą sudaro 3 istorijos, vykstančios teisme, o jų herojai – ne savo valia patekę į keblias situacijas.

Čezarė Domeničis neturi pinigų, tačiau bet kokia kaina nusprendžia nuvežti šeimą atostogauti prie jūros. Atokiame paplūdimyje jie pasistato pašiūrę, tačiau kitą rytą greta jų įsikuria nudistai ir Čezarei tenka suktis iš padėties, stengiantis apsaugoti savo vaikų moralę...

Marijo Zambonis, atvykęs su šeima į viešbutį, susipažįsta su įspūdingos išvaizdos vokiete ir stengiasi bet kokiu būdu nueiti su ja į pasimatymą, tačiau tam nuolat kliudo žmona ir duktė...

Bankrutuojančios laivų statyklos savininkas Bertas Del Pra stengiasi parduoti savo verslą turtingam arabų šeichui, kuris, susipažinęs su šio žmona Frančeska, taip pat nori ją įtraukti į sandorį. Bertas priešinasi, tačiau, spaudžiamas kreditorių ir darbininkų, galiausiai ją įkalba permiegoti su šeichu. Jiems atvykus pas šį į namus, paaiškėja, kad turtingasis arabas yra netradicinės seksualinės orientacijos ir jį domina Bertas, o ne jo žmona...
Akmenropos

**Akmenropos** (, sin. *Notoptera*) – vabzdžių (*Insecta*) būrys. Pirmą kartą aptiktas 1906 m. Kanados Uoliniuose kalnuose. Akmenropos gyvena po akmenimis, paklotėje, šaltose klimato zonose, dažniausiai kalnuose. Tai senovinė, reliktinė vabzdžių grupė, atsiradusi karbono periode.

## Išvaizda
Būriui priklauso maži, 12–35 mm ilgio besparniai vabzdžiai, truputį panašūs į auslindas. Kūnas dažniausiai gležnas, smulkiai plaukuotas, rudas arba rusvas. Akys mažos, kartais jų visai nėra. Antenos ilgos, sudarytos iš 23–45 narelių. Pilvelio gale yra du ploni, ilgi cerkai, o patelės turi kiaušdėtę.

## Biologija
Aktyvūs naktimis, retkarčiais dieną. Visaėdės, gaudo įvairius nariuotakojus. Taip pat minta ir detritu, samanomis ar kitu augaliniu maistu. Retkarčiais patelė gali suėsti patiną. 

Kopuliacija trunka iki 4 val.; apvaisinta patelė kiaušinėlius praėjus 10–50 dienų ar keliems mėnesiams po poravimosi deda į supuvusią medieną, samanas, plyšius tarp akmenų ar dirvožemį. Nimfos neriasi apie 9 kartus ir vystosi 5 ar daugiau metų. Be maisto nimfos gali išgyventi nuo 3 iki 6 mėnesių. Suaugėliai gyvena iki 2 metų.

Akmenropos prisitaikiusios gyventi šaltoje temperatūroje. Aktyvios kai tik temperatūra pakyla vos vos virš 0 ° C. Aukštesnės nei 16 ° C temperatūros netoleruoja, greitai žūsta. Prie minusinės temperatūros taip pat gali greitai žūti. Gyvena vėsiuose kalnų miškuose, olose, aukštai kalnuose (prie ledynų, iki 3200 m aukščio) arba giliai įsiraususios į miško paklotę. Kadangi akmenropos besparniai vabzdžiai – jų migracija labai ribota.

## Paplitimas
Pirmą kartą šio būrio vabzdžiai buvo aptikti 1906 m. entomologų Edmund Murton Walker ir T.B. Kurata Kanados Uoliniuose kalnuose, Albertos provincijoje. Vėliau akmenropų rūšių atrasta ir Rytų Azijoje, Japonijoje, Korėjoje, Kinijoje, Sibire. 

## Sistematika
Sistematika nėra nusistovėjusi. Dažnai autoriai akmenropas, kartu su gladiatoriais (*Mantophasmatodea*) jungia į vieną būrį *[[Notoptera]]*.

Būriui priklauso viena šeima **tikrosios akmenropos** (*Grylloblattidae*) 5 gentys ir apie 30 rūšių.

## Šaltiniai
J. R. Stonis, A. Diškus, maldininkai, tarakonai, termitai, akmenropos, gladiatoriai, tinkluočiai ir trūnėsinukai, Kaunas „Lututė“, 2011
Mizarų krateris

**Mizarų krateris** – smūginis krateris, esantis Druskininkų savivaldybėje, Mizarų kaime. Krateris žemės paviršiuje nematomas, jis yra po Mizarų kaimu ir todėl vadinamas jo vardu. Kraterį atrado mokslininkas Gediminas Motuza.

Kraterio skersmuo apie 5 km, gylis apie 515 m. Krateris susiformavo prieš 570 mln. metų Kriogenio periode. Mizarų krateris buvo aptiktas kartografuojant kristalinio pamato paviršių. Geologų dėmesį atkreipė žiedo pavidalo neigiama, neaiškios prigimties gravitacinė anomalija. Todėl jos viduryje buvo išgręžtas gręžinys, kuris sukėlė dar daugiau klausimų. Pirmiausia kristalinio pamato paviršius pasiektas ne 315 m gylyje, kaip tikėtasi, bet daugiau kaip 200 m giliau. Iš tos įdubos dugno gręžinio iškeltos nepaprastai sutrupintos uolienos – brekčija.

Pagal tam tikrus požymius, išlikusius šiose sutrupintose ir išlydytose uolienose, nustatyta, kad sprogimo metu temperatūra galėjo siekti 2000–2500° C, o slėgis – kelis šimtus tūkstančių atmosferų. Visa tai liudija, kad į Žemę turėjo rėžtis apie 200 m skersmens kosminė uola. Mizarų kraterį ilgainiui užpildė nuosėdinių uolienų – smiltainio, aleurito, molio storymė.

## Nuorodos

* Earth Impact Database: Mizarai (ang.) 

## Šaltiniai
Užukalnis (Mūša)

**Užukalnis** – nedidelė upė Pasvalio rajono šiaurinėje dalyje. Mūšos kairysis intakas, įteka 28,6 km atstumu nuo jos žiočių (šalia yra sala Mūšoje). LR upių klasifikatoriuje – nr. 41011370
.

Prasideda Manikūnų kaimo apylinkėse. Tėkmė nukreipta į šiaurės rytus, nuo Saločių pasuka į šiaurės vakarus. Visame ilgyje vaga sureguliuota, prižiūrėta, tarnauja dirbamų laukų pertekliniam vandeniui nuleisti. Vietomis išlaikiusi prigimtinę, vingiuotą kryptį – nedideliame ruože Saločių prieigose kelią  kerta tris kartus.

Upelis įteka į Mūšą ties Murziškiu, pratekėjęs kelią , apie 1 km į šiaurės vakarus nuo Saločių.

Prie Užukalnio įsikūrusios gyvenvietės: Gripkeliai, Saločiai, Murziškis.

Upėvardis reiškia „vieta už kalno“.

## Šaltiniai
Rachel Luria

**Rachel Lurija** (1882 m. Veiviržėnuose, Rusijos imperija – 1929 m. sausio 28 d. Niujorke, JAV) – Lietuvos žydų kilmės JAV rašytoja, žurnalistė rašiusi jidiš kalba.

## Biografija
Gimė 1882 m. Veiviržėnuose. 1909 m. parašė novelę *Baltoji linija*. Didžiąją dalį novelių rašė apie vyrus. 1917-1929 m. dirbo *Jewish Morning Journal* redakcijoje. 2007 m. novelės išverstos į anglų kalbą rinkinyje *Modern Jewish Women Writers in America*. Gyveno Manhatane adresu 31 West 120th Street. Mirė 1929 m. sausio 28 d. Niujorke. 

## Nuorodos
* Biografija (ang.)
Užukalnis (reikšmės)

**Užukalnis:**

* Užukalnis – kaimas Prienų rajone
* Užukalnis – Mūšos kairysis intakas Pasvalio rajone

Panašūs:

* Užukalniai
Liebmann Hersch

**Liebman Herš** (1882 m. gegužės 25 d. Pamūšyje, Rusijos imperija – 1955 m. birželio 9 d. Ženevoje, Šveicarija) – Lietuvos žydų kilmės Šveicarijos matematikas, demografas, statistikas.

## Biografija
Gimė 1882 m. gegužės 25 d. Pamūšyje, žurnalisto Meyer Dovid Hersch ir Hannah-Dvorah Blumberg šeimoje. Praėjus porai metų po jo gimimo tėvai išsikraustė į Joniškį, 1884 m. persikėlė į Šiaulius. 1895 m. išvyko gyventi į Varšuvą, kur baigė gimnaziją. Pradėjo studijuoti matematiką Varšuvos universitete, tačiau 1904 m. pradžioje dėl dalyvavimo anticariniuose protestuose pabėgo į Šveicariją. Dar gyvendamas Varšuvoje įstojo į Bundą. 1909 m. pradėjo dirbti Ženevos universiteto sociologijos katedroje. 1913 m. apsigynė disertaciją apie žydų emigraciją ir tapo mokslų daktaru. Rašė straipsnius jidiš, lenkų ir rusų kalbomis įvairiuose laikraščiuose apie žydų emigraciją ir nacionalizmą. I pasaulinio karo metu daug laiko paskyrė demografiniams ir statistiniams tyrimams susijusiems su žydų migracija, kritikavo sionizmo politiką. Vėliau vykdė įvairius demografinius tyrimus apie žydų populiacijas įvairiose Europos šalyse. II pasaulinio karo metu aktyviai dalyvavo padedant į Šveicariją pabėgusiems žydams. 1947 m. pirmą kartą apsilankė Palestinoje ir po to laiko mažiau kritikavo sionizmą. 1954 m. vadovavo JTO pasaulio gyventojų skaičiaus konferencijai. Mirė 1955 m. birželio 9 d. Ženevoje.

## Nuorodos
* Biografija ir darbai (ang.) 

## Literatūra

* Mishkinsky, Moshe. "Hersch, Pesach Liebman." Encyclopaedia Judaica. 2nd ed. Vol. 9. Detroit: Macmillan Reference USA, 2007. 42.
* Alroey, Gur. "Demographers in the Service of the Nation: Liebmann Hersch, Jacob Lestschinsky, and the Early Study of Jewish Migration." Jewish History 20. 3/4 (2006): 265–282; here: 270, 276.
* Hersch, Meyer Dovid. The Writings of Meyer Dovid Hersch (1858–1933): Rand pioneer and historian of Jewish life in early Johannesburg. Johannesburg: Ammatt Press, 2005. 23.
Plonė

**Plonė** () – upė šiaurės Lietuvoje (Pakruojo rajone) ir pietų Latvijoje (Bauskės savivaldybėje). Priklauso Lielupės mažųjų intakų baseinui, Yslykio upės kairysis intakas. Įteka 23,1 km atstumu nuo jo žiočių. LR upių klasifikatoriuje – nr. 40010033.

Tėkmė nukreipta į šiaurę. Beveik visame ilgyje vaga sureguliuota, apylinkėse vyrauja atviri dirbami laukai. Vidurupyje kerta kelią . Yslykį pasiekia Latvijoje, ties Berzių kaimu.

Žymesni intakai: Eglupis, Marginis (kairieji).

Prie Maučiuvio įsikūrusios gyvenvietės: Devynergiai, Degėsiai, Butniūnai, Gedučiai, Staškavičiai, Plonėnas, Didysis Plonėnas (Lietuvoje), Lybešiai, Berziai (Latvijoje).

Upėvardis kildinamas arba nuo žodžio *plonas* („siauras, laibas“), arba nuo *plonas*,  („asla, grendymas“).

## Šaltiniai

## Nuorodos
* Plonė (''gamtos katalogas'')
Piemarė

**Piemarė** () – iki XIII a. vid. viena pagrindinių kuršių žemių, kurios centras buvo Ezertuvės (*[[Gruobinia|Seeburg]]*). Buvo išsidėsčiusi tarp Bandavos šiaurės rytuose ir rytuose, Duvzarės pietuose bei Baltijos jūros vakaruose. Piemarės teritorija maždaug sutampa su dabartine Latvijos Pietų Kuršo savivaldybe.

Seniausias žinomas dokumentas, kuriame Piemarės žemė pirmą kartą paminėta, buvo 1230 m. gruodžio 28 d. memorandumas tarp Lamekino (Ezertuvės valdovas) ir popiežiaus Grigaliaus IX vicelegato *Baudouin* iš vienuolių cistersų *Aulne* abatijos (dab. Belgija).

1253 m. Kuršo vyskupijos ir Livonijos ordino atribojimo sutartyje buvo išvardinti toponimai. Piemarės teritorijoje buvo tokios gyvenvietės: *Vārtaja, Tadaiķi, Ūsaiķi, Ilga, Līpa, Gavieze, Vārve, Padone, Peke, Okte, Ģelži, Lindale, Troista, Ievade, Dzēre, Boja, Droga, Krote, Apriķi, Ilmede, Diždupļi, Mazdupļi, Grobiņa, Neres, Stroķi, Tāši, Aistere, Vērgale, Rīva, Medze, Līva, Razge, Perkone, Dunalka, Prūši, Karkele, Dzintere, Saliena ir Saka*.

## Šaltiniai

## Literatūra
* 
* 
*
Šakių evangelikų liuteronų bažnyčia

**Šakių evangelikų liuteronų bažnyčia** – evangelikų liuteronų bažnyčia, esanti Šakiuose, V. Kudirkos g. 15.

## Istorija

Bažnyčia pastatyta 1842 m. Jos fundatorius buvo baronas Gustavas Henrichas fon Koidelis (vok. *Baron Gustav Heinrich von Keudell*). Sudarydamas sąlygas stabiliam parapijos gyvavimui jis padovanojo bažnyčią, kleboniją, kantoriaus ir zakristijono namus, parke esantį vaismedžių sodą, ūkinius pastatus, žemės sklypą. Pradžioje bažnyčia buvo bebokštė, bokštas jai pristatytas 1877 m. 

Sovietmečiu bažnyčia uždaryta, joje įkurdintas kino teatras, vėliau sporto salė. 2000 m. bažnyčia atstatyta ir grąžinta tikintiesiems.

## Nuorodos
* Parapijos puslapis 
* Liuteronų parapija .
Vilma (reikšmės)

**Vilma** gali reikšti:
* Gamybinis susivienijimas „Vilma“ – karinė gamykla, veikusi Vilniuje.
* „Vilma“ – gamybinio susivienijimo „Vilma“ savaitraštis.
* Vilma – moteriškas vardas.
Šakių sporto centras

**Šakių jaunimo kūrybos ir sporto centras, Šakių JKSC** stovi Šakiuose, V. Kudirkos g. 64. Šalia yra centrui priklausantis plaukimo baseinas.

Sporto centras atidarytas 2009 m. spalio 5 d. Per pusantrų metų pastatytas jaunimo kūrybos ir sporto centras Šakių savivaldybei kartu su įvairių Europos Sąjungos fondų pagalba kainavo 10 mln. litų. Jis buvo „pakrikštytas“ rungtynėmis tarp vietos „Zanavyko“ ir Vilniaus „Lietuvos Ryto“. Pajėgiausios sudėties sostinės klubas 111:50 įveikė Regioninės krepšinio lygos (RKL) vicečempionę.

Šioje salėje savo namų rungtynes žaidžia Šakių „Vyčio“ komanda, rungtyniaujanti Nacionalinėje krepšinio lygoje. 

## Sporto kompleksas

Sporto komplekse pirmiausiai buvo atidaryta sporto salė, pritaikyta žaisti krepšiniui ir tenisui bei treniruoklių salė. Sporto salėje anksčiau vyko RKL varžybos, kuriose Šakiams atstovavo krepšinio klubas „Zanavykas“. Sporto aikštele arenoje taip pat naudojasi rajoninės lygos komandos, MKL (Moksleivių krepšinio lyga). Krepšinio aikštelėje yra virš 500 sėdimų vietų. Esant reikalui jų skaičių galima padidinti iki 800 vietų.

Sporto salėje vyksta ir nacionalinio bei vietinio lygio badmintono varžybos. Antrame aukšte yra įruošta treniruoklių salė, kuri šiuo metu yra moderniausia Šakiuose. Joje gausu treniruoklių ir kito sportinio inventoriaus. Čia lankytojams padeda patyrę treneriai.

Centre 2011 m. vasario 18 d. ėmė veikti 25 m ilgio, 14 m pločio ir nuo 1,4 iki 1,8 m gylio plaukimo baseinas. Šalia jo yra sūkurinė vonia, skirta vandens malonumus mėgstantiems žmonėms. Vaikams tarp sūkurinės vonios ir didžiojo baseino įrengtas vaikų baseinėlis (gylis - 45 cm), kuriame mažieji gali linksmai leisti laiką žaisdami vandenyje. Šalia klientams įrengtos dvi pirtys. Baseino lankytojus prižiūri patyrę gelbėtojai.

## Nuorodos
* Sporto centro svetainė 
* Naują Šakių areną krikštijo Lietuvos čempionai
Maučiuvis

**Maučiuvis** () – upė šiaurės Lietuvoje (Pakruojo ir Pasvalio rajonuose) ir pietų Latvijoje (Bauskės savivaldybėje). Yslykio upės kairysis intakas. Įteka 38 km atstumu nuo jo žiočių.

Prasideda dviejų rajonų paribyje, Keliuotiškių kaimo apylinkėse, miško pelkėje. Pakruojo rajone teka nedidelę dalį, toliau krypsta į gretimą Pasvalio rajoną. Tėkmė nukreipta į šiaurę. Beveik visame ilgyje vaga sureguliuota, apylinkėse vyrauja atviri dirbami laukai. Didesnę dalį srūva Lietuvos teritorijoje, o Yslykį pasiekia Latvijoje, ties Brunaviškio kaimu.

Žymesni intakai: Maučiukas, Upelis (kairieji), Sartupis, Vingrelis, Drukys (dešinieji).

Prie Maučiuvio įsikūrusios gyvenvietės: Majeliai, Vainaroniai, Nakvosai, Nairiai, Kervesiai, Pamaučiai.

Upėvardis yra galimai žiemgalizmas iš šaknies *mauk-* (plg. *maukas* „gurkšnis“, *maukti* „godžiai gerti“, *mauknynas* „klampynė“).

LR upių klasifikatoriuje – nr. 40010022.

## Šaltiniai

## Nuorodos

* Maučiuvis (''gamtos katalogas'')
Avraam Idelson

**Avram Idelson** (1865 m. Viekšniuose, Rusijos imperija – 1921 m. gruodžio 6 d. Berlyne, Veimaro respublika) – Lietuvos žydų kilmės publicistas, žurnalistas.

## Biografija
Gimė 1865 m. Viekšniuose. 1886-1890 m. studijavo Maskvos universitete. 1905-1919 m. dirbo Sankt Peterburgo laikraščių *Еврейская Жизнь*, *Еврейский Народ* ir *Рассвет* redakcijose. 1919 m. emigravo į Londoną, kur gyveno iki 1921 metų. Mirė 1921 m. gruodžio 6 d. Berlyne, jo vardu pavadintos gatvės Tel Avive ir Jeruzalėje. 


Vaizdas:Editorial staff of Razsvet in Saint Petersburg in 1912.jpg|Žurnalo *Рассвет* redakcija 1912 m. centre sėdi A. Idelsonas


## Nuorodos
* Biografija (ang.)
Zalman Efroikin

**Zalman Efroikin** (1893 m. balandžio 18 d. Viekšniuose, Rusijos imperija – 1966 m. spalio 1 d. Niujorke, JAV) – Lietuvos žydų kilmės publicistas, pedagogas.

## Biografija
Gimė 1893 m. balandžio 18 d. Viekšniuose, prekeivio Rafaelio Efroikino šeimoje. Po I pasaulinio karo mokėsi žydų pedagoginėje mokykloje Rygoje. Liepojoje dirbo laikraščio *Либавский вестник* redakcijoje. 1921 m. emigravo į JAV, kur dirbo Niujorko *Arbeiter ring* žydų mokykloje, nuo 1953 m. tapo direktoriumi. Nuo 1943 m. redagavo žurnalą vaikams *Kinder zeitung*. Mirė 1966 m. spalio 1 d. Niujorke.

## Nuorodos
* Biografija (ang.)
Didysis Apalačų slėnis

**Didysis Apalačų slėnis** () – pailgų dubumų ir slėnių virtinė Jungtinėse Amerikos Valstijose, Apalačų kalnų pietuose. Driekiasi iš šiaurės rytų į pietvakarius ~950 km, plotis 40–60 km. Įsiterpia tarp Žydrųjų kalnų ir Apalačų plynaukštės. Slėniu nuteka daug upių.

Kraštovaizdžiai daugiausia sukultūrinti (kviečių, kukurūzų pasėliai, galvijų ganyklos). Didžiuoju Apalačų slėniu driekiasi svarbios magistralės, jungiančios pietines ir šiaurines JAV valstijas.

## Šaltiniai
Didysis Kurilų gūbrys

**Didysis Kurilų gūbrys** () – pagrindinė Kurilų salyno (Rusija, Sachalino sritis) dalis. Išsidriekusi iš pietvakarių į šiaurės rytus 1200 km. Kruzenšterno ir Busolio sąsiauriais gūbrys padalintas į 3 dalis – šiaurinę, vidurinę ir pietinę.

Sudaro ~80 salų. Didžiausios (>1 km²):

## Šaltiniai
Bolochovas

**Bolochovas** () – miestas Rusijoje, Tulos srityje, 19 km į pietryčius nuo Tulos, šalia Šivoronės upės, Kirejevo rajone. Greta praeina geležinkelis (Prisadų stotis). Mašinų gamybos pramonė (elektrovežių interjero įrengimas).

## Istorija
Bolochovo gyvenvietė žinoma nuo XVI a. Ji 1932 m. tapo miesto tipo gyvenviete, o 1943 m. – miestu.

## Šaltiniai
Bolchovas

**Bolchovas** () – miestas Rusijoje, Oriolo srityje, 60 km į šiaurę nuo Oriolo, prie Nugrės upės; rajono centras. Pro miestą eina Oriolo–Beliovo plentas, artimiausia geležinkelio stotis (Mcenskas) yra už 52 km. Maisto (duonos, pieno), baldų, įrengimų gamybos pramonė.

Bolchovas pasižymi šventyklų gausa – dabar jų mieste išlikę 12 – Šv. Trejybės cerkvė (1708 m.), Spaso Atsimanymo soboras (1841–1851 m.), Metropolito Šv. Aleksijaus cerkvė, Kristaus Gimimo cerkvė, Afanasijaus ir Kirilo cerkvė, Šv. Georgijaus cerkvė ir kt. Išlikusi XIX a. architektūra (išplanavimas, pirklių namai, sandėliai). Veikia krašto muziejus.

## Istorija

Gyvenvietė išaugo viatičių žemėse. Šaltiniuose minima nuo 1196 m., kai būdama Černigovo kunigaikštystės sudėtyje buvo sudeginta Vladimiro kunigaikščio Vsevolodo III Didžiojo Lizdo. Vėliau buvo vietinės Bolchovo kunigaikštystės centru, 1406 m. užkariautas LDK. XVI a. buvo svarbi pietų Rusijos gynybinė tvirtovė. XVII a. buvo vaitystės centru, pradėti kurti vienuolynai ir cerkvės. 1778 m. gavo miesto statusą. XIX a. Bolchove klestėjo prekyba, odos pramonė. II pasaulinio karo metais (1943 m.) dėl miesto vyko nuožmūs mūšiai.


File:Болхов. Вид на ц. Георгия Победоносца..JPG|Šv. Jurgio cerkvė
File:Троицкий собор Болховского Оптина монастыря..JPG|Šv. Trejybės soboras
File:Church of the Transfiguration (Bolkhov).JPG|Spaso Atsimanymo soboras 
File:Болхов. Благовещенская ц. (1740)..JPG|Kankinio Nikitos cerkvės liekanos


## Šaltiniai
Zalman Levinberg

**Zalman Levinberg** (1909 m. balandžio 22 d. Telšiuose, Rusijos imperija – 1983 m. Tel Avive, Izraelis) – Lietuvos žydų kilmės politikas, žurnalistas.

## Biografija
Gimė 1909 m. balandžio 22 d. Telšiuose, rabino Baruch Levinbergo ir Miriam Hoffman šeimoje. Baigė universitetą Rygoje. Aktyviai dalyvavo sionistinėje veikloje, priklausė Rygoje veikusiai organizacijai *Beitar*, dirbo laikraštyje *Morgenpost*. 1939 m. emigravo į Izraelį. II pasaulinio karo metu savanoriškai tarnavo Jungtinės Karaystės kariuomenėje. 1948 m. Izraeliui tapus nepriklausomu dirbo redaktoriumi laikraštyje *Maariv*. Mirė 1983 m. Tel Avive.

## Nuorodos
* Biografija
Mordechai Barkiachu

**Mordechai Barkiachu** (1882 m. Maišiagaloje, Rusijos imperija – 1959 m. gruodžio 8 d. Jeruzalėje, Izraelis) – Lietuvos žydų kilmės gydytojas.

## Biografija
Gimė 1882 m. Maišiagaloje, rabino šeimoje, kaip Mordechajus Boruchovas. Mokėsi Telšių ješivoje. Studijavo mediciną Berno, Bazelio ir Ciuricho universitetuose, 1910 m. gavo gydytojo diplomą. 1912 m. emigravo į Palestiną. 1912-1919 m. dirbo gydytoju Tel Avivo *Gerclijos* gimnazijoje. I pasaulinio karo metu savanoriškai tarnavo Turkijos kariuomenėje. 1919 m. apsigyveno Jeruzalėje, kur dirbo *Chabaso* ligoninės higienos skyriuje. Rašė straipsnius į įvairius laikraščius, redagavo žurnalą *Dvasios higiena*. Mirė 1959 m. gruodžio 8 d. Jeruzalėje.

## Nuorodos
* Biografija (rus.)